Diari Oficial de la Generalitat Valenciana


Sumari del DOGV 3888, del 29-11-2000 (2000/9397)

ORDRE de 13 de novembre de 2000, de la Conselleria d'Indústria i Comerç, per la qual es modifica l'Ordre de 7 de setembre de 1999, per la qual es regula el procediment telemàtic per a la posada en servei d'instal·lacions elèctriques de baixa tensió sense projecte.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/11/13/(1)/dof/vci/html**

### Dades del document

Número de DOGV
:   3888

Data del DOGV
:   29-11-2000

Secció del DOGV
:   I. DISPOSICIONS GENERALS

Número del document
:   2000/9397


Data del document
:   13-11-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * telemàtica
    * subministrament d'energia elèctrica
    * procediment administratiu
    * indústria elèctrica

ORDRE de 13 de novembre de 2000, de la Conselleria d'Indústria i Comerç, per la qual es modifica l'Ordre de 7 de setembre de 1999, per la qual es regula el procediment telemàtic per a la posada en servei d'instal·lacions elèctriques de baixa tensió sense projecte. [2000/S9397]
  
Amb data 20 de setembre de 1999 es va publicar en el Diari Oficial de la Generalitat Valenciana l'Ordre de 7 de setembre de 1999, de la Conselleria d'Indústria i Comerç, per la qual es regula el procediment telemàtic per a la posada en servei d'instal·lacions elèctriques de baixa tensió sense projecte. Aquesta ordre preveu que el procediment es materialitzarà a través d'entitats acreditades per la Conselleria d'Indústria i Comerç per a poder utilitzar el sistema Sauce com a intermediaris entre els titulars, les empreses instal·ladores i els serveis territorials d'Indústria i Energia.
  
La posada en funcionament del sistema ha revelat, no obstant això, que en determinades zones de la Comunitat Valenciana cap entitat ha sol·licitat ser acreditada, cosa que dificulta que els instal·ladors elèctrics d'aquelles zones puguen accedir al sistema, i en conseqüència disminueix la seua operativitat. Per això es considera convenient estendre la possibilitat d'intervenció, en qualitat d'entitats d'intermediació, a les oficines Prop de la Generalitat Valenciana, com a mitjà de proporcionar un servei adequat en l'àrea territorial en la qual es troben ubicades aquestes.
  
Per tot això i en virtut del que s'ha establit en l'article 44 de la Llei 5/1983, de 30 de desembre, del Govern Valencià,
  
ORDENE
  
Article únic
  
Es modifica l'Ordre de 7 de setembre de 1999, de la Conselleria d'Indústria i Comerç, per la qual es regula el procediment telemàtic per a la posada en servei d'instal·lacions elèctriques de baixa tensió sense projecte, mitjançant la incorporació d'una segona disposició addicional amb la redacció següent:
  
«Disposició addicional segona
  
Les oficines Prop dependents de la Presidència de la Generalitat Valenciana podran desenvolupar les funcions que la present disposició atribueix als agents d'intermediació. Amb aquesta finalitat hauran d'adreçar comunicació a la Direcció General d'Indústria i Energia acompanyada de la documentació inclosa en els apartats b) i d) de l'article 5 de la present ordre. Una vegada comprovada l'adequació dels mitjans tècnics proposats, la Direcció General d'Indústria i Energia trametrà a l'oficina Prop el codi principal d'accés telemàtic al sistema, i també els de la llista inicial d'usuaris secundaris.»
  
Disposició final
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 13 de novembre de 2000
  
El conseller d'Indústria i Comerç


Còpia Permalink ELI